Hlavná stránka
ZASADNUTIE ŽIACKEJ ŠKOLSKEJ RADY
...sa uskutoční v utorok 10. 03. 2026 o 14.00 hod. v zasadacej miestnosti školy v hlavnom pavilóne na poschodí. Zástupcov žiakov 4. - 9. ročníka naň pozýva Michal Pikor, predseda ŽŠR.
"MESTO V MESTE"
Vážení rodičia,
mesto Košice nadväzuje na úspešný a overený formát verejných prezentácií, ktoré vytvárajú priestor pre otvorený dialóg. Srdečne Vás pozývame na interaktívnu prezentáciu „Mesto v meste“, ktorá predstaví projekty, investície a vízie rozvoja Košíc v najbližších rokoch.
Podujatie sa uskutoční v košickom Auparku v dňoch 9. – 22. marca 2026 od 9:00 do 21:00 h.
KYBERNETICKÁ BEZPEČNOSŤ - WEBINÁRE PRE VEREJNOSŤ
Vážení rodičia, na projekte Kompetenčného centra kybernetickej bezpečnosti na UPJŠ školia verejnosť v rôznych oblastiach kybernetickej bezpečnosti a súvisiacich oblastiach. V ponuke sú 3 webináre: KCKB UPJŠ Webinár pre verejnosť - Bezpečnostné hrozby v digitálnom svete, KCKB UPJŠ Webinár pre verejnosť - Orientácia v informačnom priestore: Nástroje kritického myslenia a mediálnej gramotnosti, KCKB UPJŠ Webinár pre verejnosť - Etika kybernetickej bezpečnosti alebo ako súvisí morálka s kybernetickou bezpečnosťou. Konkrétne termíny a možnosti prihlasovania sú na odkaze:https://portal.ccvapp.upjs.sk/activity/kckb-webinare
SNOWBOARDING
ELLA GÖRCSÖSOVÁ z IX.B sa 7. 3. 2026 zúčastnila v poľskom stredisku Gubalowka na pretekoch 3. kola POĽSKÉHO POHÁRA v discipline slopestyle, umiestnila sa na 2. mieste. Zároveň sa konali preteky FIS slopestyle, vybojovala si 2. miesto. Srdečne blahoželáme!
LITERÁRNE KOŠICE JÁNA ŠTIAVNICKÉHO
Milé žiačky, milí žiaci, priaznivci vlastnej literárnej tvorby, žiaci 5. - 9. ročníka, školské kolo súťaže LITERÁRNE KOŠICE JÁNA ŠTIAVNICKÉHO sa uskutoční 16. 3. 2026. Píšte na témy: Príhody semaforového panáčika/Odteraz už žiadne trapasy!/Zajtra sa stretne Statočný cínový vojačik s Popolvárom. Svoje práce (poéziu alebo prózu) prepošlite v elektronickej forme vo WORDE vyučujúcim SJL. TEŠÍME SA NA VAŠE PRÍSPEVKY! Viac informácií sa dozviete TU.
JARNÉ PRÁZDNINY
Vážení rodičia, milí žiaci,
02.-06.03.2026
sú JARNÉ PRÁZDNINY.
Prajeme vám príjemný oddych.
Nástup do školy (pondelok) 9.3.2026.
JARNÉ PRÁZDNINY
Vážení rodičia, milí žiaci,cez jarné prázdniny nuda v Košiciach nehrozí! Mesto Košice spolu so svojimi partnermi pripravilo pestrú ponuku aktivít, vďaka ktorým môžu deti získať nové zážitky, objaviť skryté talenty a užiť si naše mesto úplne inak.
Program sme vyskladali tak, aby si v ňom našli to svoje školáci, ktorí chcú prázdninovať aktívne so svojimi rovesníkmi, ale aj rodiny s deťmi, ktoré hľadajú tipy na spoločne strávený čas.
DANCE STAR 2026
...je názov medzinárodnej tanečnej súťaže, na ktorej sa 1. 3. 2026 v Budapešti zúčastnila EMA KOVÁČOVÁ z IX.B. V kategórii Lyrical sólo Youth sa umiestnila z 13 súťažiacich dievčat na 1. mieste. Srdečne blahoželáme!
SNOWBOARDING
V maďarskom stredisku Sípark sa 27. 2. 2026 konali FIS preteky v slalome. ELLA GÖRCSÖSOVÁ z IX.B vyhrala 1. miesto. 28. 2. 2026 bola účastníčkou medzinárodných pretekov svetovej série WORLD ROOKIE TOUR, na ktorých obsadila 1. miesto. 1. 3. 2026 sa uskutočnili FIS preteky v disciplíne slopestyle, na ktorých si vybojovala 1. miesto. Srdečne blahoželáme!
TESTOVANIE 9 2026
Vážení rodičia, milí žiaci 9. ročníka!
CELOSLOVENSKÉ TESTOVANIE VEDOMOSTÍ ŽIAKOV 9. ROČNÍKA T9 2026 z matematiky a zo slovenského jazyka a literatúry sa uskutoční 18. 03. 2026 o 8.00 hod. (streda). Povinne sa na ňom zúčastnia všetci žiaci 9. ročníka (v prípade neúčasti v náhradnom termíne 01. 04. 2026). Viac informácií o povolených, zakázaných pomôckach a harmonograme testovania sa dozviete TU.
MAJSTROVSTVÁ SR V LATINSKOAMERICKÝCH TANCOCH
…sa uskutočnili 21. 2. 2026 vo Zvolene. Svoj tanečný klub Ellegance a našu školu v silnej konkurencii vzorne reprezentovali a do šestice najlepších tanečných párov SR v kategórii JUNIOR II sa dostali JÁN JUHÁS z IX.A so svojou tanečnou partnerkou VIKTÓRIOU KRAJCÁROVOU, získali 4. miesto, súrodenci VERONIKA a JÁN SUSSÁNYI z VIII.A obsadili 5. miesto. Srdečne blahoželáme!
3. KOLO ŠKOLSKEJ ŠPORTOVEJ LIGY - MINIHÁDZANÁ
...sa uskutočnilo 23.02.2026 v hádzanárskej hale pri ZŠ Bernolákova 16 v Košiciach. Našu školu v kategórii žiaci a žiačky z 1. stupňa vzorne reprezentovali Denis Timko, Mia Emily Kovárik, Sebastián Tutko zo IV.A a Teo Marcinko, Patrik Laštík, Filip Fekete, Tobias Lapšanský zo IV.B. Naše družstvo sa umiestnilo na 6. mieste a nazbieralo body do ďalších kôl súťaže. Trénerom bol Mgr. Richard Štochl.
SNOWBOARDING
21. 2. 2026 sa konali preteky svetovej série WORLD ROOKIE TOUR v Jasnej. ELLA GÖRCSÖSOVÁ z IX.B sa umiestnila na 1. mieste a postúpila do celosvetového finále, ktoré sa bude konať v rakúskom stredisku Kitzstainhorn. 22. 2. 2026 sa v stredisku Jasná uskutočnili preteky 3. kola Slovenského pohára, v ktorom získala 2. miesto, zároveň to boli aj Majstrovstvá Slovenska, vyhrala 1. miesto. Srdečne blahoželáme!
TANEČNÁ SÚŤAŽ SHOW CUP 2026
…jej celoslovenské kolo sa konalo 22. 2. 2026 v Kunsthalle v Košiciach, DOMINIKA LAŠTÍKOVÁ zo IV.B si v kategórii tanečná gymnastika GK GAJA KOŠICE TEAM SPIRIT vybojovala 1. miesto. KRISTÍNA BRENNEROVÁ zo VI.B vyhrala 1. miesto v kategórii Street Dance – Deti 2 A Sólo s vlastnou choreografiou a hudbou, so svojou tanečnou formáciou získala 2. miesto a so spolužiačkou VALERIIOU ROVINSKOU zo VI.B v kategórii Street Dance – Deti 2 A Duo s vlastnou choreografiou a hudbou obsadili 1. miesto. EMA KOVÁČOVÁ z IX.B s dievčatami obsadili v kategórii Jazz skupina 1. miesto, Jazz formácia 2. miesto a Moderna sólo 6. miesto. Srdečne blahoželáme!
ZUŠKÁČIK SPIEVA 2026
1. ročník krajského kola súťaže, ktorá sa uskutočnila 18. 2. 2026 v Trebišove, úspešne absolvoval MARTIN ZAVADSKÝ z VIII.A. V 3. kategórii zaujal interpretáciou ľudovej piesne a získal ZLATÉ PÁSMO (1. miesto). Srdečne blahoželáme!
SNOWBOARDING
18. 2. 2026 sa ELLA GÖRCSÖSOVÁ z IX.B zúčastnila na MAJSTROVSTVÁCH POĽSKA v slopestyle v Bialke Tatrzańskej. Umiestnila sa na 3. mieste. Srdečne blahoželáme!
60. VÝROČIE VZNIKU NAŠEJ ŠKOLY
VYFOŤ SA S CERUZKOU ŠKOLY! Milé žiačky, milí žiaci, zapojte sa do zaujímavej výzvy, ktorú pri príležitosti osláv 60. výročia vzniku našej ZŠ pripravili žiaci zo VI.B. Onedlho vaše kolektívy navštívia žiačky z tejto triedy a rozdajú vám ceruzky s názvom našej školy. Po vytvorení kreatívnej selfie fotografiu pošlite do správy na facebookovú stránku našej školy TU. Nezabudnite lajkovať tie, ktoré sa vám najviac páčia. Vyhrávajú 3 fotografie s najväčším počtom lajkov. Odmenou bude pekný diplom a medaila. Tešíme sa na vaše výtvory.
KRAJSKÉ KOLO OLYMPIÁDY V NEMECKOM JAZYKU
…sa konalo 12. 2. 2026 na Gymnáziu Šrobárova v Košiciach. Našu školu vzorne reprezentoval MAXIM SZOPKA zo VII.B, umiestnil sa na 2. mieste. Srdečne blahoželáme!
OKRESNÉ KOLO MATEMATICKEJ OLYMPIÁDY
…sa konalo 26. 1. 2026. Jej úspešnými riešiteľmi boli MATÚŠ KUNDRÁT z V.B v kategórii Z5 a v kategórii Z9 MIRIAM POKORNÁ z IX.A, ktorá získala 3. miesto. Srdečne blahoželáme a ďakujeme za vzornú reprezentáciu našej školy!
Zvonenia
Pondelok 9. 3. 2026Kalendár
- mar
- 02
- Jarné prázdniny
I.B - 2.-6. 3.
- Prázdniny
- Jarné prázdniny
- mar
- 02
- Jarné prázdniny
III.B - 2.-6. 3.
- Prázdniny
- Jarné prázdniny
- mar
- 02
- Jarné prázdniny
VIII.A - 2.-6. 3.
- Prázdniny
- Jarné prázdniny
- mar
- 02
- Jarné prázdniny
IX.A - 2.-6. 3.
- Prázdniny
- Jarné prázdniny
- mar
- 02
- Jarné prázdniny
II.B - 2.-6. 3.
- Prázdniny
- Jarné prázdniny
- mar
- 02
- Jarné prázdniny
IV.B - 2.-6. 3.
- Prázdniny
- Jarné prázdniny
- mar
- 02
- Jarné prázdniny
I.A - 2.-6. 3.
- Prázdniny
- Jarné prázdniny
- mar
- 02
- Jarné prázdniny
IV.A - 2.-6. 3.
- Prázdniny
- Jarné prázdniny